วันออฟเดอะเกิลส์

"วันออฟเดอะเกิลส์" () เป็นเพลงของนักร้อง-นักแต่งเพลงชาวแคนาดา เดอะวีกเอนด์, นักร้องและแร็ปเปอร์ชาวเกาหลีใต้ เจนนี และนักแสดงชาวฝรั่งเศส-อเมริกัน ลิลี-โรส เดปป์ วางจำหน่ายเมื่อวันที่ 8 ธันวาคม 2023 ผ่านสังกัดเอกซ์โอและรีพับลิกเรเคิดส์ เป็นซิงเกิลแรกจากอีพี ดิไอดอลเอพพิโซด 4 (มิวสิกฟอร์มเดอะเอชบีโอออริจินัลซีรีส์) (2023) โดยเป็นเพลงประกอบจากตอนที่ 4 ในซีรีส์ของเอชบีโอเรื่อง ดิไอดอล ซึ่งนำแสดงโดยนักร้องทั้งสามคน และยังบรรจุอยู่ในเวอร์ชันดีลักซ์ ปี 2024 ในอัลบั้มเพลงฮิตของเดอะวีกเอนด์ เดอะไฮไลต์ (2021) เพลงเป็นแนวอาร์แอนด์บีที่มีการใช้ซินธ์อย่างโดดเด่น เขียนโดยโปรดิวเซอร์ ไมก์ ดีน รวมถึงเดอะวีกเอนด์, ลิลี-โรส เดปป์, แรมซีย์ และแซม เลวินสัน เพลงมีความเกี่ยวข้องกับเนื้อเรื่องของ ดิไอดอล ซึ่งกล่าวถึงการควบคุม ชื่อเสียง ความใคร่ และกลุ่มอาการสต็อกโฮล์ม

ในเชิงพาณิชย์ "วันออฟเดอะเกิลส์" ได้รับความนิยมอย่างก้าวกระโดด หลังจากกลายเป็นไวรอลบนติ๊กต็อก เพลงขึ้นสูงสุดที่อันดับ 10 บน บิลบอร์ด โกลบอล 200 กลายเป็นเพลงที่ 11 ของเดอะวีกเอนด์, เพลงที่ 2 ของเจนนี และเพลงแรกของเดปป์ เพลงยังขึ้นอันดับหนึ่งในมาเลเซีย และติดสิบอันดับแรกในกรีซ ฮังการี อินเดีย อินโดนีเซีย ลิทัวเนีย ตะวันออกกลางและแอฟริกาเหนือ ฟิลิปปินส์ สิงคโปร์ สหรัฐอาหรับเอมิเรตส์ และเวียดนาม เพลงได้รับคำวิจารณ์แบบคละกันจากนักวิจารณ์ โดยชื่นชมเสียงร้อง ความรู้สึกที่ยั่วยวน และการผลิต แต่ตำหนิเนื้อเพลงที่โจ่งแจ้ง

 อ้างอิง 

แหล่งข้อมูลอื่น


หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงของเดอะวีกเอนด์
หมวดหมู่:ซิงเกิลอันดับ 1 ในประเทศมาเลเซีย